
РЕПУБЛИКА СРБИЈА						
ОПШТИНА ДОЉЕВАЦ
СКУПШТИНА ОПШТИНЕ
Број: 020-398
Дана:19. јуна 2026. године
Д  о  љ  е  в  а  ц
 
          
          На основу члана 24. став 3. члана 30. и члана 41. Закона о јавним предузећима (“Службени гласник РС“, бр. 15/16 и  88/19), члана 32. став 1. тачка 9) Закона о локалној самоуправи („Службени гласник РС“, бр. 129/07, 83/14-др. Закон, 101/16-др. закон, 47/48 и 111/21 – др. закон) и  члан 40. став 1. тачка 12) Статута општине Дољевац („Службени лист Града Ниша“, бр. 127/18, 91/19 и 22/21), 
          Скупштина општине Дољевац, на седници одржаној дана 19. јуна 2026. године, донела је


       
                                                          Р Е Ш Е Њ Е
          О ИМЕНОВАЊУ ДИРЕКТОРА ЈАВНОГ КОМУНАЛНОГ ПРЕДУЗЕЋА 
                                              „ДОЉЕВАЦ“ ДОЉЕВАЦ


	I. ИМЕНУЈЕ СЕ, Далибор Стаменковић, дипломирани економиста из Oрљана, општина Дољевац, за директора Јавног комуналног предузећа „Дољевац“ Дољевац, на мандатни период од четири године, почев од 30. јула 2026. године.
           
II. Именовани кандидат дужан је да ступи на функцију у року од осам дана од дана објављивања решења о именовању у „Службеном гласнику Републике Србије“.
        
 III. Решење,  објавити у „Службеном гласнику Републике Србије“, „Службеном листу Града Ниша“ и на интернет страници општине Дољевац www.opstinadoljevac.rs.
        
 IV. Решење о именовању директора коначно је.
	


                                                  О б р а з л о ж е њ е

Правни основ за доношење овог решења садржан је у одредбама:
	Члана 24. став 3. Закона о јавним предузећима (“Службени  гласник РС“, бр. 15/16 и 88/19) којим је прописано  да директора јавног предузећа чији је оснивач јединица локалне самоуправе именује орган одређен статутом јединице локалне самоуправе, на период од 4 (четири) године, на основу спроведеног јавног конкурса.
            Члана 30. и члана 41. истог напред наведеног закона, којим је  прописано  да се директор јавног предузећа именује након спроведеног јавног конкурса, да Комисија за спровођење јавног конкурса за избор директора саставља ранг листу са највише три кандидата која су са најбољим резултатом испунила мерила за избор директора јавног предузећа, да  ранг листу и записник о спроведеном изборном поступку  доставља надлежном органу једнинице локалне самоуправе који припрема предлог акта о именовању првог кандидата са ранг листе и доставља га ради доношења органу јединице локалне самоуправе надлежном за именовање директора јавног предузећа и да је  акт о именовању директора  коначан.
	 Јавни конкурс спроведен је у складу са одредбама  напред наведеног закона.
             Чланом 32. став 1. тачка 9) Закона о локалној самоуправи („Сужбени гласник РС“,, бр. 129/07, 83/14-др. Закон. 101/16-др закон, 47/48 и 111/21 – др закон),  прописано је  да Скупштина општине у складу са законом именује и разрешава управни и надзорни одбор, именује и резрешава директоре јавних предузећа, установа, организација и служби, чији је оснивач и даје сагласнос на њихове статуте. 
	Чланом 40. став 1. тачка 12) Статута општине Дољевац („Службени лист Града Ниша“, бр. 127/18, 91/19 и22/21), прописано је да Скупштина општине именује и разрешава надзорни одбор и директора јавног предузећа чији је оснивач, даје сагласност на статут јавног предузећа и врши друга права оснивача у складу са законом и оснивачким актом.
[bookmark: _Hlk228960986][bookmark: _Hlk224206629]	Како директору Јавног комуналног предузећа „Дољевац“ Дољевац, четворогодишњи мандат истиче  дана 29. јула 2026. године, то је Скупштина општине Дољевац као оснивач Јавног комуналног предузећа „Дољевац“ Дољевац, дана 5. марта 2026. године,  донела  Одлуку број:02-139, о спровођењу јавног конкурса за избор директора  Јавног комуналног предузећа „Дољевац“ Дољевац,  чији је саставни део Оглас о јавном конкурсу за избор директора Јавног комуналног предузећа „Дољевац“ Дољевац, и образовала Комисију за спровођење конкурса за избор директора Јавних предузећа чији је оснивач општина Дољевац, Решењем број:020-115  од 5. марта 2026. године
	Оглас о јавном конкурсу за избор директора Јавног комуналног предузећа „Дољевац“ Дољевац,  објављен је у „Сужбеном гласнику РС“,  бр. 24/2026 од 13.03.2026. године, „Службеном листу Града Ниша“ број:17/26 од 10.03.2026. године, дневном листу „Вечерње новости “ од 12. марта 2026. године, које се дистрибуирају на целој територији Републике Србије и на званичној интернет страници општине Дољевац www.opstinadoljevac.rs. 
             Конкурс је био отворен 30. дана од дана објављивања у „Службеном гласнику РС“.
	Комисија за спровођење конкурса за избор директора Јавних предузећа чији је оснивач општина Дољевац., по истеку рока за подношење пријава, констатовала је, да је на јавни конкурс за избор директора Јавног комуналног предузећа „Дољевац“ Дољевац,  пријаву поднео један кандидат, Далибор Стаменковић, дипломирани економиста, из Орљана, општина Дољевац. 
	Комисија је увидом у документацију утврдила да је пријава  благовремена, потпуна и исправна., те је спровела изборни поступак  у коме је примењујући мерила утврђена Уредбом о мерилима за именовање директора јавног предузећа („Службени гласник Републике Србије“, број 65/2016), увидом у податке из пријаве и поднету документацију и усменим разговором са кандидатом, извршила оцену стручне оспособљености и оцену знања  кандидата.
Након  спроведеног изборног поступка, Комисија је утврдила да је кандидат остварио просечну оцену 3.
[bookmark: _Hlk228962156]По окончању поступка избора Комисија је на својој последњој седници одржаној дана 05.05..2026. године, донела Одлуку о састављању  Ранг листе кандидата за именовање директора Јавног комуналног предузећа „Дољевац“ Дољевац.
	Напред наведена листа садржи једног кандидата, и то: 1.Далибор Стаменковић, дипломирани економиста, укупна просечна оцена  3.
	Напред наведени закључак са Ранг листом и Записнике са својих седница Комисија је доставила Скупштини Општине Дољевац.
	На основу достављене Ранг листе и записника о спроведеном изборном поступку, утврђен је предлог решења да се за директора Јавног комуналног предузећа „Дољевац“ Дољевац, именује Далибор Стаменковић, дипломирани економиста, који је по оцени Комисије добио укупну просечну оцену 3.
[bookmark: _Hlk230001293]	Општинско веће општине Дољевац је дана 29. маја 2026. године, донело Закључакброј:020-398, о утврђивању Предлога Решења о  именовању  директора Јавног комуналног предузећа „Дољевац“ Дољевац, те да се за директора Јавног комуналног предузећа „Дољевац“ Дољевац, именује Далибор Стаменковић, дипломирани економиста из Орљана, општина Дољевац.
	 
           Поука о правном леку: Против овог решења може се поднети тужба Вишем суду у Нишу у року од 60 дана од дана пријема овог решења, у довољном броју примерака за суд и странке.



					                                          ПРЕДСЕДНИК СО ДОЉЕВАЦ
					                                                             Дејан Смиљковић

